
R E F E R A T
privind declararea ca fiind de interes public local a  terenului Municipiului Timişoara
cu nr. top. 27095/3, înscris în C.F. 406967  Timişoara


În vederea îndeplinirii angajamentelor asumate de municipalitatea timişoreană în domeniul îmbunătăţirii infrastructurii şi  funcţionalităţii spaţiilor publice, precum şi  ridicării standardelor privind amenajarea peisagistică şi urbanistică, Direcţia Edilitară din cadrul Primăriei Municipiului Timişoara are în program lucrări de amenajare a platformelor de parcare pe domeniul public în str. Martir Elena Nicoară (fostă str. Cîntului), respectiv în zona delimitată de str. Martir Elena Nicoară, str. Pepinierei şi str. Versului.
În acest sens Direcţia Edilitară din cadrul Primăriei Municipiului Timişoara a realizat documentaţia tehnică pentru “ Lucrări de amenajare a spaţiilor publice, Amenajare locuri de parcare pe domeniul public conf. H.C.L. nr.18/2000, pe imobilul – teren situat în municipul Timişoara, strada Martir Elena Nicoară, înscris în C.F. nr. 406967 Timişoara, nr. top. 27095/3”, pentru care s-a aprobat documentaţia tehnico-economică a acestui obiectiv de investiţie şi pentru care s-a emis Autorizaţia de construire nr.966/31.07.2017.
Cartierele cu blocuri de locuinţe din Zona Soarelui şi Calea Martirilor, edificate în perioada anilor 1980 au beneficiat de spaţii de parcare pentru autoturisme reduse numeric, dimensionarea acestora fiind corelată cu indicele de motorizare ale acelei perioade.  Evoluţia parcului auto în perioada 1990 şi până în prezent în municipiul Timişoara a făcut imperioasă nevoia modernizării mai bunei funcţionalizări a mai multor străzi şi zone din Municipiul Timişoara printre care se numără şi locaţia situată în str. Cîntului nr.3, în incinta blocurilor de pe strazile Martir Elena Nicoară (fostă str. Cîntului), str. Pepinierei, str. Versului, respectiv parcela de teren cu nr. top. 27095/3, conform anexei la proiectul de hotarare.
Totodată vă aducem la cunoştinţă că prin Hotărârea de Guvern nr. 1016/01.09.2005 - pentru modificarea şi completarea <LLNK 12002   977 20 301   0 33>Hotărârii Guvernului nr. 977/2002 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, parcela de teren  din Timişoara, str. Cîntului nr.3, cu nr. top. 27095/3 a fost atestată ca făcând parte din domeniul public al Municipiului Timişoara.
Având în vedere faptul că pe terenul pe care se realizează investiţia arătată mai sus sunt realizate construcţii provizorii de tip garaje, se impune dedicarea acestui spaţiu  pentru racordarea platformelor de parcare la reţeaua stradală existentă în zonă, amenajarea de alei şi trotuare, lucrări de siguranţa circulaţiei(marcaje rutiere şi indicatoare de circulaţie), lucrări de urbanizare prin amenajarea de spaţii verzi şi plantaţii stradale (pomi), precum şi lucrări de canalizare privind colectarea şi deversarea apelor meteorice de suprafaţă în reţeaua de canalizare a oraşului.
 In acest scop se impune imputernicirea Comisia de negociere cu tertii, constituita prin HCL nr. 209/30.05.2017, pentru a negocia cu proprietarii garajelor eventualele despagubiri, in situatia in care acestia au inscrise in Contractul de concesiune/inchiriere clauze de despagubire.
Ţinând cont de faptul că, lucrările de amenajare a străzilor şi utilităţilor aferente (parcări) au caracterul lucrărilor de interes public, cu regimul reglementat de Legea nr. 213/17.11.1998 privind bunurile proprietate publică, cu modificările şi completările ulterioare şi ale Hotărârii Guvernului nr.548/08.07.1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, oraşelor, municipiilor şi judeţelor,
PROPUNEM:
 Declararea ca fiind de interes public local a terenului Municipiului Timişoara, avand nr. top. 27095/3, înscris în C.F. 406967 Timişoara, pe care se află edificate garajele din Timişoara str. Martir Elena Nicoară (fostă str. Cîntului) şi str. Pepinierei, situat în  incinta blocurilor de pe strazile Martir Elena Nicoară, str. Pepinierei, str. Versului şi gardul de pe latura de nord ce delimitează curtea interioară a societatii private existente, în vederea efectuării de lucrări de modernizare şi mai bună funcţionalizare a acestei zone prin amenajarea locuri de parcare pe domeniul public conf. H.C.L. nr.18/2000, racordarea platformelor de parcare  la reţeaua stradală existentă în zonă, amenajarea de alei şi trotuare, lucrări de siguranţa circulaţiei (marcaje rutiere şi indicatoare de circulaţie), lucrări de urbanizare prin amenajarea de spaţii verzi şi plantaţii stradale (pomi), precum şi lucrări de canalizare privind colectarea şi deversarea apelor meteorice de suprafaţă în reţeaua de canalizare a oraşului.

